
ŠAKIŲ RAJONO SAVIVALDYBĖ
TARYBOS POSĖDŽIO 
PROTOKOLAS

2013-10-31 Nr. Tp-10
Šakiai


Posėdis įvyko 2013-10-31 1000-1200 val.

Posėdžio pirmininkas  Juozas Bertašius.


Posėdžio sekretorė  Inga Kanapeckienė.


Į rajono tarybą išrinkti 25 nariai (kvorumas – 13), posėdžio pradžioje dalyvauja 25 rajono savivaldybės tarybos nariai (registravimo žiniaraštis pridedamas, 1 priedas). 


Svarstant atitinkamus klausimus, dalyvauja svečiai ir kviestieji asmenys (sąrašas pridedamas, 2 priedas). 

Juozas Bertašius. Darbotvarkėje buvo pateikti 28 klausimai, tačiau komitetų metu buvo gauti papildomi klausimai - Nr. 29 „Dėl rajono savivaldybės tarybos 2013 m. liepos 25 d. sprendimo Nr. T-281 dalinio pakeitimo“, Nr. 30 „Dėl tarnybinio atlyginimo priedo nustatymo Zanavykų krašto muziejaus direktorei Rimai Vasaitienei“, Nr. 31 „Dėl Šakių evangelikų liuteronų parapijos atleidimo nuo žemės mokesčio 2013 metais“, Nr. 32 „Dėl melioracijos sistemų naudotojų asociacijos „Plokščiai“ investicinio projekto „Melioracijos sistemų naudotojų asociacijos „Plokščiai“ nariams priklausančių ir valstybinių melioracijos sistemų rekonstrukcija“ rengimo ir įgyvendinimo“, Nr. 33 „Dėl rajono savivaldybei nuosavybės teise priklausančio nekilnojamojo turto įtraukimo į privatizavimo objektų sąrašą“. Svarstant papildomus klausimus komitetuose buvo pasiūlyta klausimą Nr. 29 „Dėl rajono savivaldybės tarybos 2013 m. liepos 25 d. sprendimo Nr. T-281 dalinio pakeitimo“ išbraukti iš darbotvarkės, kadangi visos lengvatos numatytos anksčiau priimtuose tarybos sprendimuose.  

Edmundas Rinkevičius. Mano pateiktame sprendimo projekte buvo siūlomos 2 pataisos, t.y. 8.3. punkto, kuri yra priimta rugsėjo 26 d. tarybos posėdžio metu ir 8.10. punkto, kuris dabar reikalauja pateikti papildomus dokumentus, o aš siūlau pataisą, kad reikėtų pateikti tik tėvų prašymą. 


Zenonas Ulkė. Siūlyčiau šį sprendimo projektą išbraukti iš darbotvarkės ir noriu kolegai priminti, kad jis lenda į viešus ir privačius interesus. 

Edmundas Rinkevičius. Siūlau šį klausimą svarstyti, nes kalba eina ne tik apie mano, bet ir kitų tėvų interesus. 


Darius Mikelionis. Informuoju, kad nedalyvausiu svarstant Nr. 19, Nr. 26, Nr. 28 sprendimo projektus. 

NUSPRĘSTA. Patvirtinti posėdžio darbotvarkę su papildymais. 

BALSAVO: „už“ – 25 (vienbalsiai).
 
DARBOTVARKĖ:


1. Dėl rajono savivaldybės tarybos 2013 m. vasario 28 d. sprendimo Nr. T-52dalinio pakeitimo ir papildymo. 


2. Dėl individualios veiklos, kuria galima verstis turint verslo liudijimą, fiksuoto dydžio pajamų mokesčio nustatymo 2014 metams. 


3. Dėl rajono savivaldybės tarybos 2010 m. balandžio 29 d. sprendimo Nr. T-114 dalinio pakeitimo. 



4. Dėl rajono savivaldybės tarybos 2013 m. kovo 28 d. sprendimo Nr. T-122 dalinio pakeitimo. 

5. Dėl sutikimo perimti turtą rajono savivaldybės nuosavybėn ir jo perdavimo. 


6. Dėl rajono savivaldybės negyvenamųjų patalpų, esančių Šakiuose, E.Steponaičio g. 10, nuomos sutarties sudarymo naujam terminui.  


7. Dėl nuomos sutarties su uždarąja akcine bendrove „Stragutės mėsa“ nutraukimo. 



8. Dėl nuomos sutarties su uždarąja akcine bendrove „Agrolina“ nutraukimo. 


9. Dėl leidimo išnuomoti negyvenamąsias patalpas, esančias Kudirkos Naumiestyje, Tilto g. 8.


10. Dėl leidimo išnuomoti negyvenamąsias patalpas, esančias Šakiuose, V.Kudirkos g. 106.
11. Dėl Šakių rajono savivaldybės Jaunimo kūrybos ir sporto centro nuostatų tvirtinimo. 


12. Dėl melioracijos sistemų naudotojų asociacijos „Gitaras-2“ investicinio projekto „Melioracijos sistemų naudotojų asociacijos „Gitaras-2“ nariams priklausančių ir valstybinių melioracijos sistemų rekonstrukcija“ rengimo ir įgyvendinimo.





13. Dėl viešosios įstaigos Kriūkų ambulatorijos reorganizavimo prijungimo būdu prie viešosios įstaigos Plokščių ambulatorijos ir reorganizavimo sąlygų tvirtinimo. 


14. Dėl rajono savivaldybės tarybos 2012 m. vasario 28 d. sprendimo Nr. T-51 dalinio pakeitimo. 



15. Dėl rajono savivaldybės tarybos 2013 m. kovo 28 d. sprendimo Nr. T-101 dalinio pakeitimo ir papildymo. 


16. Dėl Šakių „Žiburio“ gimnazijoje teikiamų paslaugų tarifų nustatymo. 


17. Dėl rajono savivaldybės tarybos 2013 m. kovo 28 d. sprendimo Nr. T-112 dalinio pakeitimo ir papildymo. 


18. Dėl uždarosios akcinės bendrovės „Šakių šilumos tinklai“ centralizuotai teikiamos šilumos kainų dedamųjų nustatymo. 






19. Dėl daugiabučių gyvenamųjų namų patalpų savininkų bendrosios nuosavybės administravimo mokesčio ir techninės priežiūros mokesčio tarifų tvirtinimo. 


20. Dėl rajono gyvenamųjų ir bendrojo naudojimo patalpų ir inžinerinių įrenginių naudojimo taisyklių tvirtinimo. 


21. Dėl žemės sklypo, esančio Šakiuose, Kęstučio g. 48/Sodų g.2B, padalinimo detaliojo plano tvirtinimo. 


22. Dėl žemės sklypo, esančio Šakiuose, V.Kudirkos g. 31, būdo ir pobūdžio pakeitimo detaliojo plano tvirtinimo. 


23. Dėl žemės sklypo, esančio Šakių seniūnijoje, Giedručių kaime, paskirties pakeitimo detaliojo plano tvirtinimo. 


24. Dėl žemės sklypo, esančio Šakių seniūnijoje, Girėnų kaime, paskirties pakeitimo detaliojo plano tvirtinimo. 


25. Dėl rajono savivaldybės tarybos 2010 m. liepos 29 d. sprendimo Nr. T-238 pripažinimo netekusiu galios.




26. Dėl vienkartinės paramos Vitalijai Pranevičienei skyrimo. 


27. Dėl integralios pagalbos (dienos socialinės globos ir slaugos) paslaugų teikimo asmens namuose tvarkos aprašo tvirtinimo. 


28. Dėl dienos socialinės globos kainos tvirtinimo.



29. Dėl rajono savivaldybės tarybos 2013 m. liepos 25 d. sprendimo Nr. T-281 dalinio pakeitimo. 


30. Dėl tarnybinio atlyginimo priedo nustatymo Zanavykų krašto muziejaus direktorei Rimai Vasaitienei.


31. Dėl Šakių evangelikų liuteronų parapijos atleidimo nuo žemės mokesčio 2013 metais. 


32. Dėl melioracijos sistemų naudotojų asociacijos „Plokščiai“ investicinio projekto „Melioracijos sistemų naudotojų asociacijos „Plokščiai“ nariams priklausančių ir valstybinių melioracijos sistemų rekonstrukcija“ rengimo ir įgyvendinimo. 


33. Dėl rajono savivaldybei nuosavybės teise priklausančio nekilnojamojo turto įtraukimo į privatizavimo objektų sąrašą. 

1. SVARSTYTA. Rajono savivaldybės tarybos 2013 m. vasario 28 d. sprendimo Nr. T-52 dalinio pakeitimo ir papildymo klausimas. 


Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-341).


BALSAVO: „už“ – 25 (vienbalsiai).

2. SVARSTYTA. Individualios veiklos, kuria galima verstis turint verslo liudijimą, fiksuoto dydžio pajamų mokesčio nustatymo 2014 metams klausimas. 


Pranešėja Egidija Grigaitienė, Biudžeto ir turto skyriaus vedėja. Priede, kuriame yra fiksuotų pajamų mokesčio dydžio sąrašas, skiltyje „konkrečios savivaldybės teritorijoje“ vietoj skaičių „1500“ siūlau įrašyti skaičius „800“. Priede, kuriame yra lengvatų sąrašas, eilutėje „102, bedarbiai, registruoti darbo biržoje“ siūlau įrašyti skaičių „50“, o eilutėje „106, mokiniai (studentai) jeigu jie jeigu jis mokosi mokyklose pagal bendrojo ugdymo, profesinio mokymo programas grupinio mokymosi forma kasdieniu, nuotoliniu mokymo proceso organizavimo būdais, pavienio mokymosi forma savarankišku, nuotoliniu mokymo proceso organizavimo būdais, pagal studijų programas nuolatine (dienine) studijų forma“ siūlau įrašyti skaičių „100“.  


Edmundas Rinkevičius. Įsigyjant verslo liudijimą Šakių rajone bazinė kaina yra pati didžiausia lyginant su Vilkaviškio, Jurbarko, Kazlų Rūdos, Kauno rajonų savivaldybėmis. Siūlyčiau  bazinę sumą 300 Lt ir atsisakyti visų lengvatų. 

Zenonas Ulkė. Regioninės plėtros komiteto posėdžio metu šis pasiūlymas buvo svarstytas ir dėl jo buvo balsuojama. Jeigu komiteto metu dėl pasiūlymo buvo balsuojama ir jam buvo nepritarta, tai tarybos posėdžio metu savo pasiūlymą tarybos narys turėtų pateikti raštu. 


Irena Haase. Palaikau Edmundo Rinkevičiaus pasiūlymą, nes kuo pigesnis verslo liudijimas, tuo daugiau žmonių jį gali įsigyti ir taip įplauktų daugiau pajamų į biudžetą.  


Juozas Bertašius. Pernai prie bazinės kainos 1500 Lt mėnesinio verslo liudijimo kaina buvo 26 Lt. 

Egidija Grigaitienė. Tai nėra tas mokestis, kuris kelia verslininkams rūpestį, tai yra socialinio draudimo įmokos, kurios yra 180 Lt mėnesiui. Iš praktikos matyti, kad verslo liudijimai įsigyjami dienai ar kelioms, ištisinių verslo liudijimų, tokių kaip 3 mėnesiams, praktiškai nėra. 


Vaidas Balčiūnas. Ar yra kontrolės mechanizmas, kaip yra vykdoma veikla? Ar visi vykdantys veiklas turi verslo liudijimus? 


Egidija Grigaitienė. Taryba mokesčių inspekcijai teikia rekomenduojamus dydžius. Verslo liudijimų mokestį kontroliuoja, administruoja valstybinė mokesčių inspekcija. 


Edmundas Rinkevičius. Jeigu mes patvirtinsime bazinę kainą 800 Lt, tai ji bus didesnė už 300 Lt. Siūlau mažesnę verslo liudijimo kainą, jokių lengvatų ir didesnes pajamas į biudžetą. 


NUSPRĘSTA. Pritarti sprendimo projektui (sprendimas Nr. T-342).


BALSAVO: „už“ – 21, „susilaikė“ - 3.  



3. SVARSTYTA. Rajono savivaldybės tarybos 2010 m. balandžio 29 d. sprendimo Nr. T-114 dalinio pakeitimo klausimas. 


Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui su pataisomis (sprendimas Nr. T-343).


BALSAVO: „už“ – 24, „susilaikė“ - 1.



4. SVARSTYTA. Rajono savivaldybės tarybos 2013 m. kovo 28 d. sprendimo Nr. T-122 dalinio pakeitimo  klausimas. 


Pranešėja Egidija Grigaitienė, Biudžeto ir turto skyriaus vedėja. Preambulėje sprendimo projektą siūlau papildyti įrašant „Biudžeto sandaros įstatymo (Žin., 1990, Nr. 24-596; 2004, Nr. 4-47) 10 straipsnio 1 dalimi, Vyriausybės 2004 m. kovo 26 d. nutarimo Nr. 345 „Dėl savivaldybių skolinimosi taisyklių patvirtinimo“ (Žin., 2004, Nr. 47-1557; 2012, Nr. 34-1710) 4 ir 4.3 punktu, atsižvelgdama į uždarosios akcinės bendrovės „Šakių šilumos tinklai“ direktoriaus 2013 m. kovo 13 d. prašymą Nr. R-167 ir rajono savivaldybės kontrolierės 2013 m. kovo 5 d. išvadą Nr. S-5092  „Dėl išvados pateikimo“.


Irena Haase. Aiškinamajame rašte nurodyta, kad „Banko specialistų nuomone, paskolos pirkimo konkurso sąlygos ir pasirašyta kredito sutartis neatitinka 2013 metais kovo 28 d. priimto tarybos sprendimo nuostatų“. Dabar teikiamas sprendimo projektas pagal įvykusį pirkimo konkursą ir pasirašyta kredito sutartis, kuri, banko specialistų nuomone, bus niekinė. Ar mes teisingai darome teikdami tokį projektą?


Egidija Grigaitienė. Darome teisingai, todėl, kad leidimas imti 370 tūkst. Lt paskolą su savivaldybės garantija buvo priimtas kovo mėnesį. Kaip aiškina banko specialistai, pati projekto formuluotė neatitiko paskolos dokumentuose nurodytos formuluotės. Sutartis su banku jau yra pasirašyta. 


Edmundas Rinkevičius. Sutartis jau yra pasirašyta, tarybos sprendimas priimtas po sutarties pasirašymo, tai ar nebus šis mūsų sprendimas niekinis? 


Egidija Grigaitienė. Nebus niekinis, nes rašėme garantinį raštą, kad šiandien vyksiančiame tarybos posėdyje bus priimtas tokios redakcijos sprendimas.

Irena Haase. Jeigu jau buvo paskolos konkurso sąlygos pažeistos ir neatitiko tarybos sprendimo ir pagal tas konkurso sąlygas buvo laimėtojas, pasirašyta kredito sutartis vėl gi neatitiko to tarybos sprendimo, ar viskas yra teisėta?


Egidija Grigaitienė. Ankstesnio sprendimo projekte buvo įrašytas 5 MW biokuro katilas. Kredito sutartyje yra įrašyta „Biokuro panaudojimo šilumos gamybai plėtra Šakių rajone“ projektas.        

NUSPRĘSTA. Pritarti sprendimo projektui su pataisomis (sprendimas Nr. T-344).


BALSAVO: „už“ – 22, „prieš“ – 1, „susilaikė“ – 1, „nedalyvavo balsavime“ – 1. 

5. SVARSTYTA. Sutikimo perimti turtą rajono savivaldybės nuosavybėn ir jo perdavimo klausimas. 


Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-345).


BALSAVO: „už“ – 25 (vienbalsiai).

6. SVARSTYTA. Rajono savivaldybės negyvenamųjų patalpų, esančių Šakiuose, E.Steponaičio g. 10, nuomos sutarties sudarymo naujam terminui klausimas. 

Pranešėja Egidija Grigaitienė, Biudžeto ir turto skyriaus vedėja. 1 punkte vietoj žodžio „penkerių“ siūlyčiau įrašyti žodį „trejų“. 

Irena Haase. Ar šis pastatas yra įtrauktas į privatizuojamų objektų sąrašą? 


Egidija Grigaitienė. Taip, jis įtrauktas į privatizuojamų objektų sąrašą, tačiau neatmetama galimybė, kad bus kreiptasi, jog išbrauktų iš privatizuojamų objektų sąrašo, nes kai bus vykdomas skvero projektas, galbūt šis pastatas bus patrauklus kitoms mūsų įstaigoms. 


Irena Haase. Tai gal reikėtų sprendimo projekte įrašyti, kad pastatą nuomoti, kol jis bus išbrauktas iš privatizavimo objektų sąrašo? 


Egidija Grigaitienė. Kol bus vykdomas projektas, praeis ne vieneri metai ir nuoma galima,  nes iki tol jokių pokyčių nenumatoma. 


Edmundas Rinkevičius. Ar su nuomininku yra kalbėta, kad nuomos sutartis bus pratęsiama tik trejiems metams ir ar jis su tuo sutinka?


Egidija Grigaitienė. Jis sutinka su bet kokiomis sąlygomis. 



NUSPRĘSTA. Pritarti sprendimo projektui su pataisomis (sprendimas Nr. T-346).


BALSAVO: „už“ – 23, „susilaikė“ - 2.

7. SVARSTYTA. Nuomos sutarties su uždarąja akcine bendrove „Stragutės mėsa“ nutraukimo klausimas. 


Pranešėja Egidija Grigaitienė, Biudžeto ir turto skyriaus vedėja. Sprendimo projekto 1 punkte po žodžių „nutraukti prieš terminą“ siūlomą įrašyti „nuo 2013 m. gruodžio 1 d.“.  


NUSPRĘSTA. Pritarti sprendimo projektui su pataisomis (sprendimas Nr. T-347).


BALSAVO: „už“ – 25 (vienbalsiai).



8. SVARSTYTA. Nuomos sutarties su uždarąja akcine bendrove „Agrolina“ nutraukimo klausimas.


Pranešėja Egidija Grigaitienė, Biudžeto ir turto skyriaus vedėja. Sprendimo projekto 1 punkte po žodžių „nutraukti prieš terminą“ siūlomą įrašyti „nuo 2013 m. gruodžio 1 d.“.

NUSPRĘSTA. Pritarti sprendimo projektui (sprendimas Nr. T-348).


BALSAVO: „už“ – 24, „susilaikė“ - 1.

9. SVARSTYTA. Leidimo išnuomoti negyvenamąsias patalpas, esančias Kudirkos Naumiestyje, Tilto g. 8 klausimas.


Pranešėja Egidija Grigaitienė, Biudžeto ir turto skyriaus vedėja.

Irena Haase. Sprendimo projekte numatoma išnuomoti patalpas dešimčiai metų. Gal sudarant sutartį reikėtų numatyti netesybas, jeigu nuomininkas nuspręstų nutraukti sutartį anksčiau termino, kad nenukentėtų kiti dalyvaujantys konkurse.


Egidija Grigaitienė. Šis pastebėjimas jau buvo išsakytas komitetų metu ir mes į jį atsižvelgsime.   

NUSPRĘSTA. Pritarti sprendimo projektui (sprendimas Nr. T-349).


BALSAVO: „už“ – 25 (vienbalsiai).

10. SVARSTYTA. Leidimo išnuomoti negyvenamąsias patalpas, esančias Šakiuose, V.Kudirkos g. 106 klausimas.


Pranešėja Egidija Grigaitienė, Biudžeto ir turto skyriaus vedėja. 1 punkte vietoj žodžio „dešimčiai“ siūloma įrašyti žodį „trejiems“. 

Irena Haase. Sutartis nutraukiama nuo gruodžio 1 d., tai šildymo sąskaitos bus dengiamos iš savivaldybės? 


Juozas Bertašius. Planuojama, kad nebus jokio šildymo, nes patalpas, kurios priklauso Swedbank AB, planuojama nešildyti. Tad tuo pačiu ir mūsų patalpų bus galima nešildyti. 


Henrikas Zaremba. Jeigu pastatas atsisako šildymo, reikia paskaičiuoti galios rezervo mokestį, už kurį reikės mokėti.   


NUSPRĘSTA. Pritarti sprendimo projektui su pataisomis (sprendimas Nr. T-350).


BALSAVO: „už“ – 25 (vienbalsiai).

11. SVARSTYTA. Šakių rajono savivaldybės Jaunimo kūrybos ir sporto centro nuostatų tvirtinimo klausimas.


Pranešėja Vyda Pranckevičienė, Švietimo ir sporto skyriaus vedėja. Noriu papildyti 21.7. punktu įrašant „teikti atviro darbo su jaunimu paslaugas“, taip pat siūloma 49 punkte išbraukti žodį „neterminuotai“. 


Edmundas Rinkevičius. Komiteto posėdžio metu siūliau, kad 49 punkte būtų ne tik išbraukiamas žodis „neterminuotai“, bet numatomas 5 metų terminas.


Vyda Pranckevičienė. Pavyzdiniuose nuostatuose vadovams yra neterminuotos sutartys.


Edmundas Rinkevičius. Siūlau numatyti 5 metų terminą. 


Juozas Bertašius. Taryba kasmet išklauso vadovų ataskaitų ir yra vertinama, ar vadovas gali dirbti toliau, ar ne. Jeigu kalbama apie tai, tai reikia nustatyti visiems vadovams terminą, o ne išskirti vieną vadovą. 


Antanas Burkšaitis. 70.2 punkte rašoma: „Nuo mokesčio atleidžiami moksleiviai LR vaikų, jaunučių, jaunių ir jaunimo pirmenybėse, čempionatuose, žaidynėse iškovoję 1-3 vietas, socialiai remtini ir globos nameliuose gyvenantys vaikai“. Siūlyčiau papildyti šį sakinį žodžiais „olimpiadose ir konkursuose“.     

Irena Haase. 49 punkte siūlyčiau įrašyti terminą, nes tas, kas sudarys sutartį su Jaunimo, kūrybos ir sporto centro direktoriumi, darbo sutartyje turės nurodyti, ar darbo sutartis sudaryta terminuotai ar neterminuotai. Jeigu darbo sutartis sudaroma terminuotai, tai reikės nurodyti terminą. 

Vyda Pranckevičienė. Su Centro direktore sutartis jau yra sudaryta, šiuo sprendimo projektu tik papildoma naujomis darbo funkcijomis. 


Zenonas Ulkė. Jūsų siūlymai įvesti kadencijas kelia klausimą, kodėl vienai įstaigai? Jeigu yra noras įvesti kadenciją, tai siūlykite tai padaryti visoms rajono savivaldybės įstaigoms. 


Irena Haase. Jeigu reikės, mes pasiūlysime visoms įstaigoms terminą ir dar netgi pasiūlysime rotaciją. 


Henrikas Zaremba. Kuris Vietos savivaldos įstatymo punktas leidžia nustatyti kadencijas?


Irena Haase. O kuris draudžia?! 


Antanas Burkšaitis. Siūlyčiau pasitikėti ir gerbti vadovus ir iš jų nereikalauti kartais labai jau daug. 


NUSPRĘSTA. Pritarti sprendimo projektui su pataisomis nuostatuose (sprendimas Nr. T-351).


BALSAVO: „už“ – 22, „susilaikė“ – 2, „nedalyvavo balsavime“ - 1.

12. SVARSTYTA. Melioracijos sistemų naudotojų asociacijos „Gitaras-2“ investicinio projekto „Melioracijos sistemų naudotojų asociacijos „Gitaras-2“ nariams priklausančių ir valstybinių melioracijos sistemų rekonstrukcija“ rengimo ir įgyvendinimo klausimas.


Pranešėjas Alfridas Vigelis, Žemės ūkio skyriaus vedėjas. 

Aurelija Maksvytienė ir Irena Haase sprendimo projekto svarstyme ir balsavime nedalyvauja. 


NUSPRĘSTA. Pritarti sprendimo projektui (sprendimas Nr. T-352).


BALSAVO: „už“ – 23, „nedalyvavo balsavime“ - 2. 


13. SVARSTYTA. Viešosios įstaigos Kriūkų ambulatorijos reorganizavimo prijungimo būdu prie viešosios įstaigos Plokščių ambulatorijos ir reorganizavimo sąlygų tvirtinimo klausimas.


Pranešėja Evelina Domeikaitė - Dovydaitienė, rajono savivaldybės administracijos vyriausioji specialistė.

Edmundas Rinkevičius. Įstatų 53 punkte rašoma, kad „Įstaigai vadovauja įstaigos vadovas, kuris į darbą priimamas ir iš darbo atleidžiamas Lietuvos Respublikos įstatymų nustatyta tvarka“. Siūlau numatyti 5 metų kadenciją. 


Irena Haase. Kodėl reikia prie Plokščių prijungti Kriūkų ambulatoriją, kurioje yra 1012 draudžiamų asmenų? Kaip Kriūkų gyventojai gaus medicininę paslaugą? 


Juozas Bertašius. Kriūkų gyventojai ir toliau gaus paslaugą Kriūkų ambulatorijoje, kurioje gydytoju dirbs Mečislovas Švabas. 


Irena Haase. Tai išlieka Kriūkų ir Plokščių ambulatorijos, keičiasi tik pavadinimas? 


Evelina Domeikaitė-Dovydaitienė. Įstatus siūloma papildyti 14.2. punktu įrašant žodžius „dienos socialinių globos paslaugų neįgaliesiems, senyvo amžiaus asmenims teikimas namuose“.  


NUSPRĘSTA. Pritarti sprendimo projektui su papildymais įstatuose (sprendimas Nr. T-353).

BALSAVO: „už“ – 22, „susilaikė“ - 3. 


14. SVARSTYTA. Rajono savivaldybės tarybos 2012 m. vasario 28 d. sprendimo Nr. T-51 dalinio pakeitimo klausimas.


Pranešėjas Vitas Girdauskas, Regioninės plėtros skyriaus vedėjas.



NUSPRĘSTA. Pritarti sprendimo projektui (sprendimas Nr. T-354).


BALSAVO: „už“ – 25 (vienbalsiai).

15. SVARSTYTA. Rajono savivaldybės tarybos 2013 m. kovo 28 d. sprendimo Nr. T-101 dalinio pakeitimo ir papildymo tvirtinimo.


Pranešėjas Vitas Girdauskas, Regioninės plėtros skyriaus vedėjas.

NUSPRĘSTA. Pritarti sprendimo projektui (sprendimas Nr. T-355).


BALSAVO: „už“ – 25 (vienbalsiai).

16. SVARSTYTA. Šakių „Žiburio“ gimnazijoje teikiamų paslaugų tarifų nustatymo klausimas. 


Pranešėjas Kęstutis Kuncaitis, Ūkio skyriaus vedėjas.


NUSPRĘSTA. Pritarti sprendimo projektui (sprendimas Nr. T-356).


BALSAVO: „už“ – 25 (vienbalsiai).

17. SVARSTYTA. Rajono savivaldybės tarybos 2013 m. kovo 28 d. sprendimo Nr. T-112 dalinio pakeitimo ir papildymo klausimas. 


Pranešėjas Kęstutis Kuncaitis, Ūkio skyriaus vedėjas.

Edmundas Rinkevičius. Dėl ko reikalingas šis pakeitimas?


Kęstutis Kuncaitis. Š.m. spalio 10 d. kelių priežiūros plėtros programa pasipildė 333 tūkst. Lt. Vadovaujantis 2007 m. gegužės 17 d. sprendimu Nr. T-44 ,,Dėl Šakių rajono savivaldybės Kelių priežiūros ir plėtros programos lėšų vietinės reikšmės keliams ir gatvėms tiesti, taisyti (remontuoti), prižiūrėti ir saugaus eismo sąlygoms užtikrinti skyrimo ir panaudojimo tvarkos patvirtinimo“ administracijos direktoriaus sudaryta komisija pateikė savo išvadas ir dėl to sprendimas teikiamas tarybai. 


Irena Haase. Lėšos buvo numatytos asfalto dangos įrengimui Plokščių kaime, kelyje į prieplauką, o dabar jas siūloma panaudoti Antkalniškių kaimo kelio darbams? 


Kęstutis Kuncaitis. 2013 m. kovo 28 d. sprendimu buvo įtraukti darbai Plokščiuose, kelyje į prieplauką, o Sintautų seniūnijoje buvo numatytas asfalto dangos įrengimas Užsienių kaime. Pasikeitus situacijai ir bendruomenei bei seniūnui pareiškus norą, yra teikiami tokie pakeitimai. 


Irena Haase. Dėl kokių priežasčių nevykdomi darbai?


Kęstutis Kuncaitis. Plokščiuose, kelyje į prieplauką vykdyti darbų negalime, nes šiandien labai daug įmonių ima Nemuno smėlį. Kitais metais planuojama apriboti įvažiavimą į prieplauką ir atlikti numatytus darbus.  

NUSPRĘSTA. Pritarti sprendimo projektui (sprendimas Nr. T-357).


BALSAVO: „už“ – 24, „susilaikė“ - 1.

18. SVARSTYTA. Uždarosios akcinės bendrovės „Šakių šilumos tinklai“ centralizuotai teikiamos šilumos kainų dedamųjų nustatymo klausimas. 


Pranešėjas Kęstutis Kuncaitis, Ūkio skyriaus vedėjas.

Henrikas Zaremba sprendimo projekto svarstyme ir balsavime nedalyvauja. 


Irena Haase. Patvirtinus šilumos kainų dedamąsias šilumos kaina padidės ar pamažės?


Kęstutis Kuncaitis. Jeigu už spalio mėnesį suvartotą šilumos kiekį būtų skaičiuojamos šios dedamosios, esant toms kuro kainoms, tai kaina sumažėtų 0,45 cento. 


NUSPRĘSTA. Pritarti sprendimo projektui (sprendimas Nr. T-358).


BALSAVO: „už“ – 22, „susilaikė“ – 2, „nedalyvavo balsavime“ - 1.

19. SVARSTYTA. Daugiabučių gyvenamųjų namų patalpų savininkų bendrosios nuosavybės administravimo mokesčio ir techninės priežiūros mokesčio tarifų tvirtinimo klausimas. 


Pranešėjas Kęstutis Kuncaitis, Ūkio skyriaus vedėjas. 

Irena Haase. Tarifai žymiai padidėjo, kodėl?


Vaidas Litinskas. 2009 m. buvo patvirtintu tarifai. Tuo metu techninei priežiūrai buvo prašoma 21 centas, tačiau buvo patvirtinta tik 7 centai. Skaičiuojant kainą buvo naudojamasi Sistelos sistema ir buvo įvertinti visi įmanomi namai. Tai nėra privalomas mokestis. Tai mokestis tiems namams, kurių šeimininkai yra nerūpestingi ir neveiklūs. Tai mokestis už neveiklumą, kuris turėtų būti dar didesnis, kad skatintų žmones galvoti ką jie veikia ir kad jie už savo turtą atsako patys. Daugiabučiuose namuose gyvena 10 proc. Šakių rajono gyventojų. Šakių vandenims ši paslauga yra primestinė, labai gerai būtų, jei šią paslaugą atliktų kas nors kitas. Šiandien bendrijose žmonės renka nuo 0,35 iki 1 Lt mokestį. Turim skatinti kurtis bendrijas.    

Tomas Skaizgirys. Visi matome, kad Šakių vandenų padėtis yra bloga, todėl reikia didinti šį tarifą. 


Irena Haase. Kas įmonėje atliko daugiabučių namų, kuriuose nėra bendrijų, techninę priežiūrą?  Ar yra dokumentacija, kad namuose buvo atliekama techninė priežiūra? 


Vaidas Balčiūnas. Su savimi dabar turiu vieno namo dokumentaciją. 


Irena Haase. Yra ginčas dėl namo, esančio Šakiuose, Šaulių g. 18 techninės būklės. Kodėl tik pagal gyventojų pareiškimus šis namas buvo apžiūrėtas? Kodėl asmuo, kuris atliko šio namo techninę priežiūrą, neiniciavo darbų?


Vaidas Litinskas. Susirinkimų metu yra iškeliamas klausimas, ar turima lėšų ekspertizei atlikti. Pats namas sprendžia, ar jie turi pinigų. 


Irena Haase. Kodėl iniciatyva apie namo blogą techninę būklę kilo iš namo gyventojų, o ne iš priežiūrą vykdančio asmens? 

Vaidas Litinskas. Gali būti ir mūsų darbuotojų neapdairumas. Jeigu padidinsime tarifą, manau, kad darbo kokybė pagerės, nes tam bus skiriama daugiau lėšų. 


Irena Haase. Siūlyčiau UAB „Šakių vandenys“ paskelbti spaudoje, kokius darbus atliko nuo 2012 m. iki 2013 m. daugiabučiuose namuose, kuriuose atlikta techninė priežiūra. 

NUSPRĘSTA. Pritarti sprendimo projektui (sprendimas Nr. T-359).


BALSAVO: „už“ – 22, „susilaikė“ – 2, „nedalyvavo balsavime“ - 1.

20. SVARSTYTA. Rajono gyvenamųjų ir bendrojo naudojimo patalpų ir inžinerinių įrenginių naudojimo taisyklių tvirtinimo klausimas.


Pranešėjas Kęstutis Kuncaitis, Ūkio skyriaus vedėjas.  


NUSPRĘSTA. Pritarti sprendimo projektui (sprendimas Nr. T-360).


BALSAVO: „už“ – 24, „susilaikė“ -1.

21. SVARSTYTA. Žemės sklypo, esančio Šakiuose, Kęstučio g. 48/Sodų g.2B, padalinimo detaliojo plano tvirtinimo klausimas. 


Pranešėja Vita Valaitienė, Architektūros ir urbanistikos skyriaus vedėja.


NUSPRĘSTA. Pritarti sprendimo projektui (sprendimas Nr. T-361).


BALSAVO: „už“ – 25 (vienbalsiai).

22. SVARSTYTA. Žemės sklypo, esančio Šakiuose, V.Kudirkos g. 31, būdo ir pobūdžio pakeitimo detaliojo plano tvirtinimo klausimas. 


Pranešėja Vita Valaitienė, Architektūros ir urbanistikos skyriaus vedėja.

NUSPRĘSTA. Pritarti sprendimo projektui (sprendimas Nr. T-362).


BALSAVO: „už“ – 25 (vienbalsiai).

23. SVARSTYTA. Žemės sklypo, esančio Šakių seniūnijoje, Giedručių kaime, paskirties pakeitimo detaliojo plano tvirtinimo klausimas. 


Pranešėja Vita Valaitienė, Architektūros ir urbanistikos skyriaus vedėja. 
 
NUSPRĘSTA. Pritarti sprendimo projektui su pataisomis (sprendimas Nr. T-363).


BALSAVO: „už“ – 25 (vienbalsiai).

24. SVARSTYTA. Žemės sklypo, esančio Šakių seniūnijoje, Girėnų kaime, paskirties pakeitimo detaliojo plano tvirtinimo klausimas. 


Pranešėja Vita Valaitienė, Architektūros ir urbanistikos skyriaus vedėja. 

NUSPRĘSTA. Pritarti sprendimo projektui (sprendimas Nr. T-364).


BALSAVO: „už“ – 25 (vienbalsiai).

25. SVARSTYTA. Rajono savivaldybės tarybos 2010 m. liepos 29 d. sprendimo Nr. T-238 pripažinimo netekusiu galios klausimas.


Pranešėja Vita Valaitienė, Architektūros ir urbanistikos skyriaus vedėja. 

NUSPRĘSTA. Pritarti sprendimo projektui (sprendimas Nr. T-365).


BALSAVO: „už“ – 24, „susilaikė“ - 1.

26. SVARSTYTA. Vienkartinės paramos Vitalijai Pranevičienei skyrimo klausimas. 

Pranešėja Leonora Pocevičiūtė, Socialinės paramos skyriaus vedėja. 

NUSPRĘSTA. Pritarti sprendimo projektui (sprendimas Nr. T-366).


BALSAVO: „už“ – 24, „nedalyvavo balsavime“ - 1.

27. SVARSTYTA. Integralios pagalbos (dienos socialinės globos ir slaugos) paslaugų teikimo asmens namuose tvarkos aprašo tvirtinimo klausimas. 

Pranešėja Leonora Pocevičiūtė, Socialinės paramos skyriaus vedėja. Ūkio komiteto pirmininko pastebėjimu, iš Tvarkos aprašo 10 punkto siūloma išbraukti žodžius: „kitos įstaigos, turinčios licenciją, šių paslaugų teikimui“. Regioninės plėtros komiteto metu buvo priimtas protokolinis sprendimas, kuriuo Šakių socialinių paslaugų centro direktorė įsipareigojo komandas paslaugoms teikti suformuoti iki lapkričio 20 d. 

Kęstutis Gudelevičius. Ar antras punktas, esantis sprendimo projekte, išlieka?


Leonora Pocevičiūtė. Antras punktas sprendimo projekte lieka. 


Kęstutis Gudelevičius. Jeigu šis punktas lieka, tai kyla problemų dėl Šakių socialinių paslaugų centro. 


Leonora Pocevičiūtė. Jie pasižadėjo paslaugą pradėti vykdyti nuo lapkričio 20 d. 


Kęstutis Gudelevičius. Galbūt reikėtų pažymėti, kad šis sprendimas pripažįstamas netekusiu galios nuo lapkričio 20 d.? 


Leonora Pocevičiūtė. Dvi tvarkos negali reglamentuoti tos pačios globos teikimo paslaugos. 


Kęstutis Gudelevičius. Jeigu mes pripažinsime netekusiu galios šį sprendimą, ar 14 asmenų, kurie jau teikia paslaugą, darbo nepraras?


Leonora Pocevičiūtė. Ne. 


Irena Haase. Jeigu Šakių socialinių paslaugų centras iki nurodyto termino nespės suformuoti grupių, kas tada bus?


Leonora Pocevičiūtė. Komiteto metu aš išsakiau savo nuomonę, nežinau, kiek dabar apie tai galėčiau diskutuoti. 


Henrikas Zaremba. Ką norima padaryti iki lapkričio 20 d.?


Leonora Pocevičiūtė. Regioninės plėtros komiteto posėdžio metu buvo išsakytos pastabos, su kuriomis Šakių socialinių paslaugų centro direktorė sutiko ir buvo priimtas komiteto protokolinis sprendimas. 


NUSPRĘSTA. Pritarti sprendimo projektui (sprendimas Nr. T-367).


BALSAVO: „už“ – 24, „susilaikė“ - 1.

28. SVARSTYTA. Dienos socialinės globos kainos tvirtinimo  klausimas. 


Pranešėja Leonora Pocevičiūtė, Socialinės paramos skyriaus vedėja. Socialinių paslaugų centras pateikė perskaičiuotą kainą, kurią siūlau tvirtinti taryboje. 

NUSPRĘSTA. Pritarti sprendimo projektui (sprendimas Nr. T-368).


BALSAVO: „už“ – 24, „nedalyvavo balsavime“ - 1.




29. SVARSTYTA. Rajono savivaldybės tarybos 2013 m. liepos 25 d. sprendimo Nr. T-281 dalinio pakeitimo klausimas. 

Pranešėjas Edmundas Rinkevičius, tarybos narys. Siūlau iš pateikto sprendimo projekto 8.3. punktą išbraukti, nes jis priimtas rugsėjo 26 d. tarybos sprendimu. Siūlau svarstyti tik 8.10 punktą „tėvų (globėjų) papildomų poilsių dienų metu, pateikus prašymą“. Dabar patvirtintame dokumente šis punktas išdėstomas taip: „tėvų (globėjų) papildomų poilsio dienų metu, pateikus pateisinamus dokumentus“. Manau, kad tėvui ar globėjui pateikus prašymą raštu, yra pakankamai pateisinamas dokumentas, kad jis galėtų paimti vaiką iš darželio ir už tą laiką nemokėti.  

Juozas Bertašius. Darželio direktorės pasakė, kad jeigu norime įvesti sumaištį darželiuose, tai šią pataisą priimkime. Visos lengvatos, kurias darželiai taiko, jau yra priimtos ankstesniuose sprendimuose. 


Edmundas Rinkevičius. Šiandien galiojančioje tvarkoje yra numatyta, kad tėvai gali pasiimti vaikus iš darželio, tik jiems reikia pateikti pateisinamus dokumentus. Manau, kad turėtų užtekti tėvų prašymo. Jeigu tėvai parašo prašymą, kad trečiadienį ar penktadienį neves vaiko į darželį, tai yra pakankamai aiškus dokumentus, kuris tai apibrėžia. Šiandien yra nustatyta tvarka, kuri reikalauja tėvams susirasti dar papildomą dokumentą ir tas dokumentas yra „perteklinis“.


Vyda Pranckevičienė. Jeigu tėvai prašo, kad vaikas galėtų neateiti į darželį, tai dirbantys tėvai iš darbovietės gauna pažymą, kurią ir turi pateikti darželiui. 


Henrikas Zaremba. Jeigu jau priimti sprendimai leidžia vaikui neateiti į darželį tai kodėl norima dar keisti šią tvarką?


Edmundas Rinkevičius. Kokią pažymą turėtų pristatyti asmuo, dirbantis su verslo liudijimu,  kad jis galėtų vaiko neleisti į darželį? Tas pats yra ir ūkininkui, kuris dirba sau. Kokį jis papildomą dokumentą turėtų pristatyti darželiui?

 
Irena Haase. Jeigu žmogus dirba individualiai, tai jis pažymą turės duoti pats sau, kad jis turi poilsio dieną? Ar tokią pažymą darželis priims? Nemanau, kad Edmundo pasiūlymas toks jau ydingas, kad jis sužlugdys visus darželius.    


Zenonas Ulkė. Čia nekyla diskusija, ar tėvas gali vaiką pasiimti iš darželio ar ne. Čia keliamas klausimas dėl pinigų nemokėjimo už nelankytą dieną. Dabar priimtoje tvarkoje parašyta, kad reikalingi papildomi dokumentai, tai reiškia, kad reikia trečiųjų šalių dokumentų. Jeigu vaikas nelanko darželio, o tik užima vietą ir dar prašo nemokėti pinigų, tai gal reikėtų svarstyti, kad jiems darželyje ne vieta ir užleisti vietą tiems, kurie nori lankyti darželį. Prašau atkreipti dėmesį Etikos komisijos į pranešėjo išsakytas mintis. 


Ramutė Alytė Bastienė. Rugsėjo 26 d. sprendime viskas aiškiai išsakyta, ten numatytos ir išimtys. Siūlau balsuoti, kad tokio sprendimo pataisų mums nereikia. 


Edmundas Rinkevičius. Liepos mėnesio sprendime yra numatytos išimtys, kada tėvai nemoka mokesčio- „Tėvai (globėjai) mokesčio nemoka, jeigu vaikas nelanko mokyklos,  šiais atvejais: dėl vaiko ligos ir savaitę po jos, pateikus gydytojo  pažymą; tėvų (globėjų) kasmetinių atostogų metu, pateikus prašymą ir darbovietės pažymą; vaiko vasaros atostogų metu, ne trumpiau kaip vieną savaitę (birželio–rugpjūčio mėnesiais), pateikus prašymą; motinos (globėjos) nėštumo ir gimdymo atostogų metu, ne trumpiau kaip vieną savaitę, pateikus prašymą ir gydymo įstaigos pažymos kopiją; tėvų (globėjų) nemokamų atostogų ar prastovų metu, pateikus prašymą ir darbovietės pažymą; jeigu tėvai (globėjai) dirba pagal kintamą darbo grafiką, iš darbovietės pateikus darbo grafikus ir pažymas; dėl ekstremalių įvykių ar esant 20ºC šalčio ir žemesnei oro temperatūrai; kai mokykla ar grupė uždaroma dėl remonto darbų, karantino, paskelbus epidemiją;  nelaimės šeimoje atvejais (artimųjų mirtis ir pan.), ne ilgiau kaip tris dienas, pateikus pateisinamus dokumentus; tėvų (globėjų) papildomų poilsio dienų metu, pateikus pateisinamus dokumentus“. Mano pasiūlymas yra toks, kad papildomas dokumentas būtų tėvų prašymas. Šis siūlomas sprendimo projektas nedaro jokios finansinės žalos darželiams.  


NUSPRĘSTA. Nepritarti sprendimo projektui.

BALSAVO: „už“ – 4, „prieš“ – 13, „susilaikė“ - 8.
Iš posėdžių salės išvyko tarybos nariai Kęstutis Smirnovas ir Bernardinas Petras Vainius. 


30. SVARSTYTA. Tarnybinio atlyginimo priedo nustatymo Zanavykų krašto muziejaus direktorei Rimai Vasaitienei klausimas. 


Pranešėja Augenija Kasparevičienė, Kultūros ir turizmo skyriaus vedėja. 

Irena Haase. Priedas siūlomas už papildomus darbus. Kokie tie papildomi darbai?  


Augenija Kasparevičienė. Reikia įrengti 15 ekspozicijų, vyksta patalpų tvarkymo, eksponatų ruošimo bei pervežimo darbai, reikalaujantys daug papildomų darbinių ir organizacinių rūpesčių.


Edmundas Rinkevičius. Kiek Zanavykų krašto muziejus ir kiek Lukšių seniūnija turi etatų dvaro priežiūrai?


Augenija Kasparevičienė. Muziejus turi 9 žmones ir  Lukšių seniūnija, jei neklystu, taip pat turi 9.  


Irena Haase. Ar viena direktorė atlieka papildomus darbus?


Augenija Kasparevičienė. Darbus atlieka visas kolektyvas. 


Irena Haase. Ar kitiems darbuotojams bus skiriamas priedas?


Augenija Kasparevičienė. Iš sutaupytų lėšų bus skiriami priedai ir kitiems darbuotojams. 


NUSPRĘSTA. Pritarti sprendimo projektui (sprendimas Nr. T-369).


BALSAVO: „už“ – 18, „susilakė“ - 5.



31. SVARSTYTA. Šakių evangelikų liuteronų parapijos atleidimo nuo žemės mokesčio 2013 metais klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-370).


BALSAVO: „už“ – 23 (vienbalsiai).

32. SVARSTYTA. 
Melioracijos sistemų naudotojų asociacijos „Plokščiai“ investicinio projekto „Melioracijos sistemų naudotojų asociacijos „Plokščiai“ nariams priklausančių ir valstybinių melioracijos sistemų rekonstrukcija“ rengimo ir įgyvendinimo klausimas. 

Pranešėjas Alfridas Vigelis, Žemės ūkio skyriaus vedėjas.

NUSPRĘSTA. Pritarti sprendimo projektui (sprendimas Nr. T-371).


BALSAVO: „už“ – 22, „nedalyvavo balsavime“ - 1.



33. SVARSTYTA. Rajono savivaldybei nuosavybės teise priklausančio nekilnojamojo turto įtraukimo į privatizavimo objektų sąrašą klausimas. 

Pranešėja Egidija Grigaitienė, Biudžeto ir turto skyriaus vedėja.  

NUSPRĘSTA. Pritarti sprendimo projektui (sprendimas Nr. T-372).


BALSAVO: „už“ – 22.
***


Vaidas Balčiūnas. 2013 m. gegužės 30 d. sprendimu Nr. T-202 buvo nuspręsta nustatyti prioritetines rajono savivaldybės 2013 metų veiklas. Norėčiau išgirsti, kas yra padaryta šiais klausimais.


Daiva Palukaitienė (verslo skatinimo programa). Šiuo metu atliekama situacijos analizė, kad būtų galima sukurti kažką naujo, pozityvesnio ir veiksmingesnio. Yra rengiamasi kongresui, kurio metu tikimasi, kad bus sudėliota lojalumo programa, kurioje didelę dalį sudarys ekonomikos ir verslo skatinimas. 


Eglė Plančiūnienė (turizmo skatinimo programa). Turizmo skatinimo programa bus rengiama vadovaujantis Valstybinio turizmo departamento 2006 m. parengtomis turizmo planavimo metodinėmis rekomendacijomis, Nacionalinio turizmo plėtros 2010-2012 metų programa dėl pačios programos išdėstymo. Esminės problemos, į kurias turėtų būti nukreipti sprendiniai, būtų trumpas vizito laikas ir mažas išleistų pinigų kiekis. Reiktų atkreipti dėmesį į faktorius, kurie didintų srautų judėjimą ir didintų jų išlaidas.    

Egidija Grigaitienė (nekilnojamojo turto valdymo strategija). Tai yra nuolatinė skyriaus darbuotojų veikla, ji vyksta kiekvieną dieną. 


Posėdžio pirmininkas




Juozas Bertašius

Posėdžio sekretorė




Inga Kanapeckienė

